റിട്ട.എയര്പോര്ട്ട് ഉദ്യോഗസ്ഥനും മകളും തൂങ്ങിമരിച്ച നിലയില് രാമനാട്ടുകര കോഴിക്കോട്: കാലിക്കറ്റ് എയര്പോര്ട്ട് റിട്ട. ടെക്നിക്കല് ഡയറക്ടര് വൈദ്യരങ്ങാടി പുല്ലുംകുന്ന് റോഡില് ഒയാസിസില് ആവേത്താന് വീട്ടില് പീതാംബരന് 61, മകള് ശാരിക 31 എന്നിവരെ വീട്ടില് തൂങ്ങിമരിച്ച നിലയില് കണ്ടെത്തി. ഇരുവരുടെയും കിടപ്പുമുറിയില് ഒരേ സാരി മുറിച്ച് ഫാനില് കെട്ടിത്തൂങ്ങിയ നിലയിലായിരുന്നു. ശാരികയ്ക്ക് മാനസികാസ്വാസ്ഥ്യമുണ്ടായിരുന്നതായി പറയുന്നു. യുവതി അവിവാഹിതയാണ്. ഇന്നലെ വൈകിട്ട് മൂന്നരയോടെ പീതാംബരന്റെ ഭാര്യ പ്രഭാവതിയാണ് രണ്ടു പേരെയും മരിച്ച നിലയില് കണ്ടത്. ശാരിക എഴുതിയ ആത്മഹത്യാക്കുറിപ്പ് പൊലീസിന് ലഭിച്ചിട്ടുണ്ട്. ഇതിലെ ഉള്ളടക്കം വെളിപ്പെടുത്തിയിട്ടില്ല. ദമ്ബതികളുടെ ഏക മകന്: പ്രജിത് എന്ജിനിയര്, ബംഗളൂരു. അസി. കമ്മിഷണര് എ.എം.സിദ്ദിഖ് സ്ഥലത്തെത്തിയിരുന്നു. ഫോറന്സിക് വിദഗ്ദ്ധരും സംഭവസ്ഥലം പരിശോധിച്ചു. ഫറോക്ക് പൊലീസ് ഇന്ക്വസ്റ്റ് നടത്തിയ ശേഷം മൃതദേഹങ്ങള് പോസ്റ്റ്മോര്ട്ടത്തിനായി മാറ്റി.